
	№
	Негизги маалыматтардын жана талаптардын тизмеси
	Негизги маалыматтар жана талаптар

	1
	Жеткирүү жана кызмат көрсөтүү орду
	«Кумтөр Голд Компани» ЖАК, Кыргыз Республикасы, Балыкчы шаары, Нарын шоссеси көчөсү, 9.

	2
	Буйрутмачы
	«Кумтөр Голд Компани» ЖАКтын жер астындагы кенди иштетүү бөлүмү.

	3
	Ишке киргизүүнүн максаты

	Жер астындагы тоо кен казууларында өзү жүрүүчү шахталык техникаларды пайдаланууда өндүрүштүк жаракат алуу жана авария тобокелдиктерин азайтуу, ошондой эле адамдарды, кен массасын жана жабдууларды ташууну ылдамдатуу үчүн техниканын кыймылын оптималдаштыруу.

	4
	Системанын багыты
	Персоналдын жана өзү жүрүүчү дизелдик жабдуулардын кыймылын автоматтык көзөмөлдөө аркылуу көрүнүш чектелген зоналарда жана кесилиштерде окуялардын алдын алуу.

	5
	Подсистемага болгон функционалдык талаптар
	5.1. CAS/PDS – персоналды жана техниканы аныктоо подсистемасы
Система техниканын айланасындагы объектилерди 30–50 метр аралыкта 360° режиминде аныкташы керек.
Зоналаштыруу:
· «Эскертүү» зонасы – оператордун кабинасында жана жумушчунун жеке тегинде жарык жана үн сигналы. 
· «Кооптуу» зона – техниканын ылдамдыгын мажбурлап төмөндөтүү.
· «Критикалык» зона – авариялык токтотуу (тормоз системасына интеграция аркылуу).
· Тандалмалуулук: Бетон тосмолордун артында жайгашкан объекттерди этибарга албоону жөнгө салуу мүмкүнчүлүгү (дубалдар аркылуу келип чыккан жалган сигналдарды четтетүү).
· «Сокурлануудан» коргоо: Чаңдуулук жогору, нымдуулук күчтүү жана түз көрүнүү жок шарттарда туруктуу иштөө (VLF, UHF же радар технологияларын колдонуу).

5.2. SAS – светофордук сигнализация жана кесилиштерди башкаруу подсистемасы 
· Артыкчылыктар логикасы: Артыкчылыкты автоматтык түрдө аныктоо (мисалы, өйдө карай жүк менен бараткан машина бош машинага караганда артыкчылыкка ээ болот).
· Бар экендигин аныктоочу датчиктер: Кыймыл багытын аныктоо үчүн кесилиш аймагына кирүүчү жерлерде өтө жогорку жыштыктагы (СВЧ) датчиктерди же магниттик илмектерди колдонуу.
· Индикация: Коргоо даражасы IP67ден төмөн эмес, күчтүү чаңдуу шарттарда да жакшы көрүнгөн жол чырак блоктор.
· «Транзит» режими: Коштоп жүрүүчү колонналар үчүн «жашыл коридорду» аралыктан бөгөттөн чыгаруу же белгилүү абалда бекитүү мүмкүнчүлүгү.

	6
	Жабдуулардын техникалык мүнөздөмөлөрү
		Жабдуулар
	Талаптар

	Борттук эсептөөчү машине
	Вибротуруктуулук, 12/24V кубаттандыруу, 30 күндүк окуя журналы

	Оператордун дисплейи
	Объектилердин жайгашуусун графикалык көрсөтүү, жаркыроого каршы каптоо

	Жеке тег 
	Каскага же курга бекитилет, вибросигнал, кеминде 12 саат автономдуу иштөөсү керек

	Жол чырак түйүнү
	Кызыл/сары/жашыл светодиоттук матрицалар, үн кабарлагыч менен

	Байланыш
	Wi‑Fi, LTE же Mesh тармактарына интеграция болушу керек




	7
	Кесилиште иштөө алгоритми
	1. Техника кесилишке 50–70 м жакындаганда стационардык сенсор анын тегин окуйт. 
2. Контроллер тилкенин бош же бош эместигин текшерет. 
3. Тилке бош болсо, уруксат берүүчү сигнал күйгүзүлөт жана каршы багытка тыюу салынат. 
4. Кесилиштин чегиндеги техника иштеп жаткан аймакка адам кирген учурда CAS системасы жол чыракта жарык сигнализациясын иштетет («Көңүл буруңуз: Адам» режими) жана сигналды оператордун кабинасына кошумча түрдө берет.

	8
	Ишенимдүүлүк жана коопсуздук талаптары
	· Safe режими: Системанын кайсы болбосун компоненти иштен чыккан учурда жол чырак «Кызыл болуп өчүп күйүп туруш керек» же «Тыюу салынат» режимине өтүшү керек, ал эми борттук система операторго бузулуу жөнүндө сигнал берилиши керек. 
· Жарылуудан коргоо: Жабдуулардын аткарылышы колдонулуучу чөйрөнүн категориясына ылайык келиши керек (газ же чаң коркунучу бар шахталар үчүн РВ Ex же кадимки шахталык аткарылыш РН).
· Шайкештик: Маалыматтарды берүү протоколдору (мисалы, CAN-шина же IREDES) ар түрдүү өндүрүүчүлөрдүн техникалары (Sandvik, Epiroc, Caterpillar ж.б.) менен интеграциялоону камсыз кылынышы керек.

	9
	Программалык камсыздоо жана отчеттуулук

	Система төмөнкүлөрдү камсыз кылган сервердик бөлүккө ээ болушу керек:
Шахтанын планында кыймылдарды реалдуу убакыт режиминде визуалдаштыруу.
· Бузууларды талдоо (тыюу салынган сигналдан өтүп кетүү, кооптуу жакындашуу).
· Кооптуу участоктордун жылуулук карталарын түзүү.

	10
	Монтаждоо жана ишке киргизүү боюнча талаптар

	· Техникадагы бардык кабелдер металл жеңдерде же коргоочу гофраларда болушу керек.
· Ар бир техника бирдиги үчүн («жүктөөчү-жеткирүүчү машиналар», шахталык самосвалдар, көмөкчү транспорт) «сокур зоналарды» жекече жөндөө милдеттүү.
· Кесилиштердеги стационардык блоктор резервдик электр менен камсыздоого (өзүнчө үзгүлтүксүз кубат берүүчү блокторго - UPS) ээ болууга тийиш.

	11
	Тейлөө жана запастык тетиктер, аспаптар жана шаймандар боюнча талаптар

	· Кепилдик мөөнөтү: пайдаланууга берилген күндөн тартып кеминде 24 ай болушу керек.
· Система менен кошо милдеттүү запастык бөлүктөрдүн, шаймандардын жана таандык буюмдардын болушу керек: тегдердин жана датчиктердин жалпы санынын 10%.
· Системанын олуттуу бузулуусуна жооп кайтаруу убактысы 8 сааттан ашпоого тийиш. 
· Кепилдик мөөнөтүнүн ичинде борттук компьютерлердин прошивкаларын акысыз жаңыртуу.

	12
	Персоналды окутуу

	· Система ишке кирген учурда аткарылуучу аракеттерге, дисплей менен иштөөгө, нөөмөт башталганга чейин жарактуулугун текшерүүгө жана башка операцияларга окутуу.
· Тоо-кен жумушчулары жана жөө жүрүүчүлөр тарабынан тегди алып жүрүү эрежелери, бузулууларды текшерүү, жакындап келе жаткан техника тууралуу сигнал берилген учурдагы жүрүм-турум эрежелери. 
· Лампачыларды жана диспетчерлерди тегдерди берүү/кайтарып алуу жол-жоболоруна, маалыматтарды окууга жана кубаттоого коюуга окутуу.
· Буйрутмачынын кызматкерлерин майда оңдоолорго, датчиктерди алмаштырууга, светофорлордун иштөө логикасын жөндөөгө жана башка иштерге окутуу.

	13
	Техникалык документация
	Жеткирип берүүчү кагылышуулардын алдын алуу жана кыймылды автоматташтырылган башкаруу системасы менен бирге төмөнкү документтерди бериши керек:
· Оператордун колдонмосу: Айдоочу үчүн кабинага жайгаштырылуучу кыскача нускама («эскертме») жана дисплей менен иштөө боюнча кеңири колдонмо.
· Программалык камсыздоонун администраторунун колдонмосу: жол чырактардын иштөө логикасын жөндөө, датчиктердин сезгичтик зоналарын өзгөртүү жана бузуулар боюнча отчетторду жүктөп алуу боюнча нускама.
· Техникалык тейлөө регламенти: Текшерүүлөрдүн этап-этабы менен жүргүзүлүүчү графиги (ар нөөмөт сайын, жума сайын жана квартал сайын), типтүү бузулуулардын сүрөттөлүшү жана аларды жоюу ыкмалары менен.
· Сыноо протоколдору: Система техниканы туура токтоторун жана жол чырактарды туура которорун ырастаган заводдук сыноолордун актылары жана ишке киргизүү-жөнгө салуу иштеринин протоколдору.
· Тил: Программалык камсыздоонун интерфейсинин тилдеринин ичинде орус тили камтылышы керек.
· Формат: Документтер кагаз түрүндө (кеминде 2 нускада) жана электрондук түрдө (окуу үчүн PDF форматында, схемалар жана тексттер үчүн түзөтүлүүчү DWG/DOCX форматтарында) берилүүгө тийиш.
· Белгилөө: Нускамаларда объектке орнотула турган жабдуулардын жана программалык камсыздоонун так сүрөттөрү жана экран сүрөттөрү (скриншоттору) камтылууга тийиш.
· Окутуу материалдары: Подрядчы жаңы кызматкерлер үчүн CAS/PDS системасы менен өз ара аракеттенүү эрежелери боюнча баштапкы нускама өткөрүүгө арналган мультимедиялык материалдарды (видеосабактарды жана презентацияларды) берүүгө тийиш.
Бардык документтер электрондук жана кагаз түрүндө орус тилинде берилиши керек.

	14
	Төлөө шарттары жана жеткирүү мөөнөттөрү

	· Төлөө шарттары: Келишимге ылайык.
· Жеткирүү Жеткирип берүүчүнүн күчү жана каражаттары менен жүзөгө ашырылат.
· Жеткирүү шарттары: Кыргыз Республикасынын резиденттери болуп саналбаган тараптар үчүн - DAP, Кыргыз Республикасынын резиденттери үчүн - DDP.
· Жеткирүү мөөнөтү өндүрүштүк муктаждыктарга жараша макулдашылган график боюнча аныкталат. 

	15
	Башка шарттар

	Бул техникалык тапшырма акыркы редакция болуп саналбашы мүмкүн жана Буйрутмачы продукция боюнча кошумча маалыматтарды суроого укуктуу.



